મુખ્યમંત્રીએ અબોટનો આ નવિન પ્લાન્ટ ગુજરાતમાં કાર્યરત થતાં અગાઉ અમેરિકામાં ઉત્પાદિત થતી પ્રોડક્ટસ ભારત-ગુજરાતમાં બનતી થવાની છે, તે માટે અભિનંદન પાઠવ્યા હતા. આ નવતર પ્લાન્ટ રાજ્યના અનેક બાળકો, મહિલાઓ, વૃધ્ધો અને વરિષ્ઠ વડીલો માટે ઉપકારક નિવડશે તેવી અપેક્ષા તેમણે વ્યક્ત કરી હતી. આ પ્લાન્ટના ઉત્પાદનો માત્ર બિમાર વ્યક્તિઓની સારવાર માટે નહીં, પરંતુ સ્વાસ્થ્ય સુખાકારી સંભાળ માટે ઉપયુક્ત બનશે તેવો વિશ્વાસ તેમણે દર્શાવ્યો હતો.